Mɛni Esa akɛ Male yɛ Kabonaatoo He?\nKANEMƆ YƐ Abbey Abkhaz Abui Acholi Afrikaans Albania Alur Amerika Mumuii Awiemɔ Arabic Argentina Mumuii Awiemɔ Armenia Assamese Attié Australia Mumuii Awiemɔ Aymara Azerbaijani Azerbaijani (Cyrillic) Bambara Baoule Bashkir Basque Bassa (Cameroon) Batak (Karo) Batak (Simalungun) Batak (Toba) Belize Kriol Bengali Biak Bicol Bislama Bissau Guinean Creole Blɔfo Bolivia Mumuii Awiemɔ Boulou Britian Mumuii Awiemɔ Bulgaria Cakchiquel (Western) Cambodia Catalan Cebuano Chichewa Chile Mumuii Awiemɔ Chin (Hakha) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chopi Chuukese Chuvash Cibemba Cinamwanga Cinyanja Colombia Mumuii Awiemɔ Croatia Czech Damara Dangme Dayak Ngaju Denmark Digor Drehu Dutch Ecuador Mumuii Awiemɔ Edo Efik Estonia Ewe Faroese Fiji Finland Finland Mumuii Awiemɔ Fon French Ga Galician Garifuna Georgia Germany Gokana Guarani Gujarat Gun Guéré Haitian Creole Hausa Hebri Hela Herero Hiligaynon Hindi Hiri Motu Hmong (White) Hungary Hungary Mumuii Awiemɔ Iban Ibanag Ibinda Igbo Iloko Indonesia Ireland Isoko Italia Italia Mumuii Awiemɔ Japan Japan Mumuii Awiemɔ Javanese Jula Kabuverdianu Kabyle Kachin Kannada Karen (S'gaw) Kazakh Kekchi Khana Kikamba Kikaonde Kikongo Kikuyu Kiluba Kimbundu Kinyarwanda Kipende Kirghiz Kiribati Kirundi Kisi Kisonge Kongo Konkani (Roman) Korea Korea Mumuii Awiemɔ Kosrae Krio Kwangali Kwanyama Lamba Latvia Lenje Lhukonzo Lingala Lithuania Lomwe Luganda Lunda Luo Macedonia Macua Malagasy Malay Malayalam Malta Mam Mambwe-Lungu Mapudungun Marathi Marshallese Mauritia Creole Maya Mazatec (Huautla) Mexico Mumuii Awiemɔ Mixe Mizo Mongolia Myanmar Nahuatl (Central) Nahuatl (Guerrero) Nahuatl (Huasteca) Navajo Ndau Ndebele Ndebele (Zimbabwe) Ndonga Nepali Ngabere Ngangela Nias Nigerian Pidgin Norway Nyaneka Nyungwe Nzema Okpe Oromo Ossetia Otetela Otomi (Mezquital Valley) Palau Pangasinan Papiamento (Aruba) Papiamento (Curaçao) Paraguay Mumuii Awiemɔ Persia Peru Mumuii Awiemɔ Pidgin (Cameroon) Pohnpei Poland Poland Mumuii Awiemɔ Portugal Portugal (Portugal) Punjabi Punjabi (Shahmukhi) Quebec Mumuii Awiemɔ Quechua (Ancash) Quechua (Ayacucho) Quechua (Bolivia) Quechua (Cuzco) Quiche Quichua (Chimborazo) Quichua (Imbabura) Quichua (Pastaza) Romania Romany (Macedonia) Romany (Macedonia) Cyrillic Romany (Southern Greece) Rotuman Runyankore Russia Russia Mumuii Awiemɔ Rutoro Samoa Sangir Sango Sena Sepedi Serbia Serbia (Roma) Sesotho (Lesotho) Setswana Seychelles Creole Shona Sidama Silozi Sinhala Slovak Slovenia Solomon Islands Pidgin Spania Sranantongo Sunda Swahili Swahili (Congo) Swati Sweden Tagalog Tahiti Tajiki Tamil Tandroy Tarascan Tatar Telugu Tetun Dili Thailand Tiv Tlapanec Tojolabal Tonga Toraja Totonac Tshiluba Tshwa Tsonga Turkey Turkmen Tuvalu Twi Tzeltal Tzotzil Uighur (Cyrillic) Ukrain Umbundu Urdu Urhobo Uruund Uzbek Valencian Venda Venezuela Mumuii Awiemɔ Vezo Vietnam Wallis Waray-Waray Wayuunaiki Welsh Wolaita Xhosa Yacouba Yoruba Zande Zapotec (Isthmus) Zapotec (Lachiguiri) Zimbabwe Mumuii Awiemɔ Zulu\nDaa afi lɛ, atoɔ mɛi akpekpei abɔ kabonaa, titri lɛ gbekɛbii, loo afeɔ amɛ bɔlɛnamɔ he yakayaka nii.\nMɔ ni tutua Annette lɛ, tsi lɛ efɔ̃ shikpɔŋ dani Annette yɔse nɔ ni yaa nɔ. Annette kɛɛ akɛ, “Mifee he eko aahu, shi minyɛɛɛ matsi lɛ yɛ minɔ. Mibɔ mɔdɛŋ akɛ mabolɔ, shi migbee baaa. Mitsirɛ lɛ, mishi lɛ ntia, mimamɔ lɛ atswɛrɛ, ni mititi lɛ. Nakai beiaŋ ni minu he akɛ atsu mi kakla. Mikumɔ kwraa ni minyɛɛɛ nɔ ko mafee.”\nKɛ́ oyaje shihilɛ ni tamɔ nɛkɛ mli lɛ, mɛni obaafee?\nEyɛ mli akɛ obaanyɛ osaa ohe oto moŋ—ekolɛ obaakwɛ ohe nɔ jogbaŋŋ kɛ́ oje kpo gbɛkɛ—shi obaanyɛ okɛ oshara akpe. Biblia lɛ kɛɔ akɛ: “Jeee he oyai atsɛmɛi anɔ ji foidamɔ, asaŋ jeee ŋaalɔi anɔ ji hiɛnyam, ejaakɛ be kɛ nibii ni aleee ni baa trukaa baa mɛi fɛɛ nɔ.”—Jajelɔ 9:11, NWT.\nOblahii kɛ oblayei komɛi yɛ ni mɔ ko ni amɛ leee ji mɔ ni fee amɛ yakayakanii lɛ, taakɛ eba lɛ yɛ Annette gbɛfaŋ lɛ. Yɛ mɛi krokomɛi agbɛfaŋ lɛ, mɔ ko ni amɛle loo amɛwekunyo ji mɔ ni tutuaa amɛ. Be ni Natalie eye afii nyɔŋma pɛ lɛ, oblanyo ko ni yɔɔ amɛkutso lɛ mli lɛ to lɛ kabonaa. Natalie wie akɛ: “Mishe gbeyei ni hiɛgbele mɔ mi aahu akɛ, shishijee mli lɛ, mikɛɛɛ mɔ ko mɔ ko.”\nJEEE BO OFEE\nAnnette nuɔ he lolo akɛ nɔ ni ba lɛ jɛ lɛ. Ewie akɛ: “Mikaiɔ nɔ ni ba nakai gbɛkɛ lɛ be fɛɛ be. Minuɔ he akɛ, kulɛ esa akɛ mamia mihiɛ waa koni matsĩ lɛ gbɛ. Anɔkwa, be ni etsu mi kakla lɛ, mitsui fã ni gbeyei mɔ mi waa. No hã minyɛɛɛ nɔ ko kwraa mafee. Shi loloolo lɛ, minuɔ he akɛ kulɛ esa akɛ mafee he nɔ ko.”\nNatalie hu nuɔ he akɛ nɔ ni ba lɛ jɛ lɛ. Ewie akɛ: “Kulɛ esaaa akɛ mináa hekɛnɔfɔɔ yɛ mimli fe nine. Ejaakɛ mifɔlɔi ewo mi kɛ minyɛmi yoo lɛ mla akɛ, wɔteŋ mɔ kome pɛ akashwɛ yɛ agbo lɛ naa, shi migbo toi. No hewɔ lɛ, minuɔ he akɛ mi mihã wɔkutsoŋnyo lɛ hegbɛ ni eye mi awui lɛ. Enɛ gba wɔweku lɛ naa waa, ni minuɔ he akɛ mi miyawo haomɔ nɛɛ fɛɛ kɛba. Enɛ ji nɔ ni gbaa minaa waa lɛ.”\nKɛ́ bo hu onuɔ he tamɔ Annette loo Natalie lɛ, no lɛ, hã anɔkwa sane nɛɛ ahi ojwɛŋmɔ mli akɛ, kɛ́ ato mɔ ko kabonaa lɛ, no etsɔɔɔ akɛ mɔ lɛ je gbɛ ni ekɛ ehe hã. Mɛi komɛi hãa kabonaatoo feɔ tamɔ hiɛdɔɔ bɛ he; amɛkɛɔ akɛ, eji oblahii asu, loo akɛ mɛi ni atoɔ amɛ kabonaa lɛ anifeemɔ ni hãa ebaa lɛ nakai. Shi esaaa akɛ atoɔ mɔ ko kabonaa. Kɛ́ ato bo kabonaa pɛŋ lɛ, ná nɔmimaa akɛ, jeee bo ofee!\nAnɔkwa, ewaaa akɛ obaakane sane ni ji, “jeee bo ofee” lɛ, shi ebaawa akɛ obaakpɛlɛ nɔ. Mɛi komɛi hãaa ale bɔ ni amɛnuɔ he amɛhãa; amɛŋɔɔ shwamɔ lɛ amɛfɔɔ amɛnɔ, ni ehãa amɛnáa susumɔi ni ejaaa. Shi kɛ́ ohãaa ale nɔ ni eba lɛ, namɔ naa ebaagba—bo aloo mɔ ni to bo kabonaa lɛ? Esa akɛ obi ohe akɛ, ‘Mɛɛ nɔ kroko manyɛ mafee?’\nKƐƐMƆ MƆ KO\nBiblia lɛ kɛɔ akɛ, be ni jeŋ shihilɛ miihe aje anɔkwafo Hiob tsine lɛ, ewie akɛ: “Mawie yɛ misusuma hejaramɔ lɛŋ!” (Hiob 10:1) Kɛ́ ofee nakai lɛ, bo hu obaaná he sɛɛ. Kɛ́ okɛ mɔ ko ni onyɛɔ omuɔ ofɔ̃ɔ enɔ gba he sane lɛ, no baanyɛ aye abua bo ni ona nibii anaa jogbaŋŋ, ni oye ohe kɛjɛ naagbai ni okɛkpeɔ amrɔ nɛɛ he.\nHenumɔ ni obaaná lɛ baatsii fe nɔ ni okome obaanyɛ otere. Mɛni hewɔ okɛ mɔ ko egbaaa he sane?\nAnnette yɔse akɛ nakai sane lɛ ji anɔkwale. Ewie akɛ: “Mikɛɛ minaanyo kpaakpa ko, ni ewo mi hewalɛ koni mihã misafo lɛ mli onukpai lɛ ekomɛi ale. Eŋɔɔ minaa waa akɛ mifee nakai. Amɛkɛ mi ta shi shii abɔ, ni amɛkɛɛ mi nɔ tuuntu ni mitaoɔ manu lɛ, akɛ jeee mi mihã eba lɛ nakai. Anyɛŋ ashwa mi kɔkɔɔkɔ yɛ nɔ ni ba lɛ he.”\nNatalie hã efɔlɔi le akɛ ato lɛ kabonaa. Ewie akɛ: “Amɛye amɛbua mi. Ni amɛwo mi hewalɛ koni magba amɛ nɔ fɛɛ nɔ ni ba, ni no ye ebua mi waa ni mitsui nyɔ mimli, ni mimli fũuu mihe dɔŋŋ.”\nKɛfata he lɛ, sɔlemɔ hã Natalie tsui nyɔ emli. Ewie akɛ: “Sane ni mikɛ Nyɔŋmɔ gba lɛ ye ebua mi, titri lɛ, bei amli ni minu he akɛ minyɛŋ mikɛ adesa ko agba sane lɛ. Kɛ́ miisɔle lɛ, minyɛɔ miwieɔ nɔ fɛɛ nɔ ni kã mitsui nɔ. Ehãa mitoiŋ jɔɔ mi, ni mitsui hu nyɔɔ mimli.”\nBo hu obaayɔse akɛ “tsámɔ be yɛ” lɛɛlɛŋ. (Jajelɔ 3:3) Kwɛmɔ ogbɔmɔtso lɛ nɔ jogbaŋŋ ni okaye otsui fe nine. Ná be ni sa kɛjɔɔ ohe. Nɔ ni fe fɛɛ lɛ, okɛ ohiɛ afɔ̃ Yehowa, ni ji miishɛjemɔ fɛɛ Nyɔŋmɔ lɛ nɔ.—2 Korintobii 1:3, 4.\nKƐ́ OSHƐ MƆ NI BAANYƐ EKƐ MƆ KO ANYIƐ KƐHÃ GBÃLA\nKɛ́ oblayoo ji bo, ni nuu ni okɛnyiɛ lɛ miinyɛ onɔ koni okɛ ohe awo jeŋba sha mli lɛ, tɔmɔ bɛ he akɛ okɛ hiɛdɔɔ baakɛɛ lɛ akɛ, “Kpa nɔ ni ofeɔ lɛ!” loo, “Kaata mihe!” Kaashe gbeyei akɛ no baahã ekɛ bo akpa. Kɛ́ ekɛ bo kpa yɛ enɛ hewɔ lɛ, belɛ jeee nuu kpakpa ji lɛ, hã ni eya! Esa akɛ oná nuu kpakpa, mɔ ni yɔɔ bulɛ kɛhã bo kɛ shishitoo mlai ni ohiɔ shi yɛ naa lɛ.\nNIBII NI MƆ KO SUMƆƆƆ, SHI AFEƆ KONI AKƐTEE EBƆLƐNAMƆ HENUMƆ SHI LƐ HE SANEBIMƆI\n“Be ni miyɔɔ sɛkɛndre skul lɛ, kɛ́ fee lɛ, oblahii lɛ jeɔ misɛɛ ni amɛmɔɔ mibɔdis mli, ni amɛwieɔ mlila saji—tamɔ, ‘kɛ́ okpɛlɛ ni wɔkɛ bo ná bɔlɛ lɛ, obaana bɔ ni omii baashɛ ohe ahã.’”—Coretta.\nAni osusuɔ akɛ nakai oblahii lɛ\nA. Miiye ehe fɛo?\nB. Miitao ni esusu akɛ amɛsumɔɔ lɛ?\nD. Miitao amɛtee ebɔlɛnamɔ henumɔ shi?\n“Be ko ni mita bɔɔs mli lɛ, oblanyo ko bɔi mi ajwamaŋi asaji kɛɛmɔ kɛ mihe taramɔ. Mifo enine he ma, ni mikɛɛ lɛ akɛ eshi mimasɛi. Ekwɛ mi tamɔ miye sɛkɛ.”—Candice.\nMɛni osusuɔ akɛ oblanyo lɛ feɔ Candice lɛ?\nA. Eeye ehe fɛo\nB. Eetao ni esusu akɛ eesumɔ lɛ\nD. Eetee ebɔlɛnamɔ henumɔ shi\n“Nyɛsɛɛ afi lɛ, oblanyo ko bɔi minaa gbamɔ akɛ eesumɔ mi, ni eetao matsɔ ejɔle. Eyɛ mli akɛ mikpɛlɛɛɛ nɔ moŋ, shi efooo mli. Bei komɛi lɛ, eshwɛɔ miniji ahe. Mikɛɔ lɛ akɛ ekpa, shi ekpaaa. Be ko ni mikoto shi miila mishuu lɛ, ebagba midũnaa ma.”—Bethany.\nMɛni osusuɔ akɛ oblanyo lɛ feɔ Bethany lɛ?\nHetoo ni ja kɛhã sanebimɔi etɛ nɛɛ eko fɛɛ eko ji nɔ ni yɔɔ D lɛ.\nBɔlɛnamɔ henumɔi ashi teemɔ jɛɔ mɔ kome pɛ. Kɛ́ mɔ ni ateɔ ebɔlɛnamɔ henumɔi ashi lɛ kɛɛ mɔ lɛ akɛ ekpa po lɛ, ekpaaa.\nBɔlɛnamɔ henumɔi ashi teemɔ ji nɔ ko ni yɔɔ hiɛdɔɔ waa. Ebaanyɛ ekɛ bɔlɛnamɔ niseniianiifeemɔ aba.\nKɛ́ minu he akɛ misa shwamɔ lɛ, mɛni mafee?\nNamɔ ji onukpa ni manyɛ mamu mafɔ̃ enɔ?\nEHE SANE KO HU NƐ!\nKwɛmɔ vidio ni ji, Nɔ ni Otipɛŋfoi lɛ Kɛɔ—Nibii ni Mɔ ko Sumɔɔɔ, Shi Afeɔ Koni Akɛtee Ebɔlɛnamɔ Henumɔ Shi lɛ yɛ www.jw.org/gaa lɛ nɔ. (Kwɛmɔ BIBLIA TSƆƆMƆI > OBLAHII KƐ OBLAYEI)